Csütörtök hajnalban egy hihetetlen járműszerelvényt ellenőriztek a rendőrök az M5-ös autópályán.

Fotó: Police.hu

Egy román rendszámú kisbusz egy traileren vitt egy kisbuszt, aminek a vonóhorgára szabálytalanul egy másik kisbuszt kapcsoltak. A traileren nem volt vonóhorog, valószínűleg ezért oldották meg így a vontatást, csak ez nem szabályos.

A három kisbusz sofőrjét a rendőrök levezették a sztrádáról, hogy megakadályozzák, hogy balesetet okozzon a maszek szerelvényével, és meg meg is bírságolták.

Nem ez az első ügyes trükk, amit román kisbuszokkal kapcsolatban mostanában láthattunk. De azért jobb lenne vigyázni, ezért a rendőrség azt kéri, hogy aki ilyen szabálytalan közlekedőt lát, tegyen bejelentést a 107, 112 központi segélyhívó számokon.